་ལམ་དུ་སློངས་པ་དེས་སྲིད་པ
བར་དོའི་ལུས་དག་པའི་སྒྱུ་ལུས་སུ་བྱིན་གྱིས་བརླབས་ནས་འོང་ངོ་།།བཞི་པ་དོན་ཤེས་པས་འཚང་རྒྱབ་བར་དོའི་གདམས་པ་ལ་སྦྱངས་པ་ཅན་དབང་པོ་ཡང་རབ་བར་དོ་དང་པོ་ཉིད་དུ་འཚང་རྒྱ་བ།སྦྱངས་པ་འབྲིང་ཡོན་ཏན་རྫོགས་པའི་བར་དྲོར་འཚང
རྒྱ་བ།སྦྱངས་པ་ཐ་མ་སྣང་མུན་འོད་ཀྱི་བར་ངོར་འཚང་རྒྱ་བ་གསུམ་ལས།དང་པོ་ནི།གོང་མའི་རྨི་ལམ་གོམས་པ་ཡིས།།འཆི་ཀའི་ཤེས་པ་གསལ་བྱས་ཏེ།།འཆི་ཀའི་རྟགས་རྣམས་ཚང་བ་དང་།།སྔར་གོམས་པ་ལ་སེམས་བཞག་སྟེ།།འོད
གསལ་བར་ནི་འཇུག་པར་བྱ།།དེའང་སྐྱེ་ཤི་བར་དོར་རྣམ་སྨིན་གྱི་ལུས་ལ་བརྟེན་ནས་སྒྱུ་ལུས་སྦྱངས་ཏེ་བསྐྱེད་རྫོགས་ཟུང་འཇུག་ཏུ་ཉམས་སུ་བླངས།རྨི་ལམ་གྱི་བར་དོར་བག་ཆགས་ཀྱི་ལུས་ལ་བརྟེན་ནས་སྒྱུ་ལུས་སྦྱངས་ཏེ་བསྐྱེད་རྫོགས་ཟུང་འཇུག
ཏུ་ཉམས་སུ་བླངས།རྨི་ལམ་གྱི་བར་དོརོ་སྒྱུ་ལུས་འོད་གསལ་དུ་བཅུག་ནས་ཉམས་སུ་བླངས།ཐབས་བླ་མའི་གདམས་པ་དང་རང་གི་སྔོན་དུ་བྱས་པའི་ལམ་དང་།ཉམས་མྱོང་གི་འཕྲོ་དང་།འོད་གསལ་ངོས་ཟིན་པའི་གདེད་དང་ལྡན་པ་དེས་ཕྱི་ནང་གསང
བའི་ཐིམ་རིམ་རྣམས་བྱུང་བའི་ཚེ་བསམ་གཏན་གྱི་འོད་གསལ་ལ་སྦྱངས་པས།དེས་སྔར་འདྲིས་ཀྱི་མི་བཞིན་རང་བཞིན་གྱི་འོད་གསལ་དང་ཕྲད་ནས་འོད་གསལ་གཉིས་པོས་བསུ་སྐྱེལ་བྱས།འོད་གསལ་མ་ལ་བུ་ཐིམ་སྟེ་གཅིག་ཏུ་འདྲེས་པས།དེས
བག་ཆགས་ལྷག་མ་ཕྱངས་པས་རྣམ་པ་གཟུགས་སྐུ་ལ།ངོ་བོ་ཆོས་སྐུར་གནས་པའི་དུས་སུ་སྐུ་གཅིག་གིས་ཞིང་ཁམས་ཐམས་ཅད་ལ་ཁྱབ་པ་དང་།གསུང་གཅིག་གདུལ་བྱ་སོ་སོའི་སྐད་དུ་གོ་བ་དང་།ཐུགས་ཏིང་ངེ་འཛིན་གཅིག་ལ་མ་གཡོས

པར་ཏིང་ངེ་འཛིན་ཐམས་ཅད་ལ་འཇུག་ཅིང་སྤྲོ་སྒྱུ་བྱེད་དོ།།བསམ་གཏན་གྱི་འོད་གསལ་ལ་མཉམ་པར་འཇོག་པའི་ཚུལ་ཡང་།འཆི་ཀར་གཉིད་ནི་ལོག་པ་ན།།གཉིད་འོད་གསལ་དུ་ལོག་པ་བཞིན།ཤེས་པ་ཡུལ་ལ་འཕྲོན
རླུང་སེམས་གཉིས་མེད་དུ་བསྡུ་ཞིང་སྙིང་གར་ཆོས་ཀྱི་འཁོར་ལོའི་ཧཱུྃ་ལ་རིམ་གྱིས་བསྟིམ་ཞིང་།སྐྲ་རིས་ཙམ་དང་དྲི་འོད་གུསལ་དུ་ཡལ་དུ་བཅུག་ནས་སེམས་སྤྲོས་བྲལ་ཆོས་སྐུའི་ངང་དུ་གཞག་གོ།།གཉིས་པ་སྦྱངས་པ་འབྲིང་ཡོན་ཏན
རྫོགས་པའི་བར་དོར་འཚང་རྒྱ་བ་ནི།།དྲན་པ་དག་ནི་སྔོན་བཏང་ནས།།འོཚོ་ཀཱིའི་སྔོན་དུ་ལམ་འོད་གསལ་དང་མ་བྲལ་ཞིང་དེའི་ངང་ལ་གནས་པ་རང་འཆི་བ་ལ་འཆི་བར་ངོ་ཤེས་པར་བྱའོ་སྙམ་པའི་འདུན་པ་དྲག་པོ་གཏང་ངོ་།།ས་བོན་སྐྱེ་གནས་རིམ
ཁྱབ་པ།།གཞི་དང་ཁང་པ་ཉིད་དང་ནི།།ལས་ལ་སྦྱོར་བ་རང་ནུས་ལ།།རང་གི་ངོ་བོ་ཐིག་ལེར་བཅས།།སློབ་དཔོན་ཙཱརྱ་བ་ལུས་གྲུབ་ཚུལ་ལ་བཤད།སློབ་དཔོན་ཀླུ་སྒྲུབ་པར་དོ་ལ་བཤད།ལ་བ་པ་སྐྱེ་ཤི་བར་དོའི་ལམ་སྦྱོང་བའི་གནས་ལ་བཤད།
སྱཱ་མ་ཏི་གཞན་ལུས་ལ་བཤད།མ་ཏཾ་ཀཱི་འཕོ་བ་ལ་བཤདྲ།ཏིལླི་པ་ཐམས་ཅད་བདེན་གསུངས་ཤིང་།འདི་ནི་ནཱ་རོ་ཞབས་ཀྱི་རྗེས་སུ་འབྲངས་ཏེ།དེས་འདོད་ཆགས་ཅན་ལ་ནི་སྐྱེ་ཤི་བར་དོར་ལམ་དུ་སློང་བ་དགའ་བཞིའི་གནད།ཞེ་སྡང་ཅན་ལ
སྲིད་པ་བར་དོར་ལམ་དུ་སྤོང་བ་སྒྱུ་ལུས་ཀྱི་གནད།གཏི་མུག་ཅན་ལ་རྨི་ལམ་པར་དོར་ལམ་དུ་སློང་བ་འོད་གསལ་གྱི་གནད་དེ།དེ་དག་ཀྱང་བསྟན་ལ།རྒྱུ་སེམས་ཅན་སྦྲིད་པའི་བོར་མ་དོ་དང་།ལམ་རྣལ་འབྱོར་པ་བསྒོམ་བྱ་ལམ་དུ་འཁྱེར་བ་དང་།
འབྲས་བུ་དག་པ་ཡེ་ཤེས་ཀྱི་རྟོགས་པའི་ཐབས་མཚོན་པ་དང་གསུམ་དུ་འདུས་པ་ཡིན་ཞེས་བཞེད་པས།ས་བོན་ནི་བྱང་སེམས་དཀར་དམར་གྱི་ཐིག་ལོ།སྐྱེ་གནས་ནི་རྩ།རིམ་ཁྱབ་པ་ནི་བཞོན་པའི་རླུང་།གཞི་ནི་ཀུན་གཞི་རྣམ་པར་ཤེས

པའི་ཁམས་ལ་ཞུགས་པ།ཁང་པ་ནི་སྙིང་གའི་རྩ་མདུད་ཀྱི་ལྟེ་བ།ལུས་ནི་ཕྱི་སྣང་བ།ནང་འབྱུང་བཞི།གསང་བ་རྟོག་པ་བརྒྱད་ཅུ་ཐིམ་པའི་རྟགས་དང་རྟགས་ཅན།སྦྱོར་བ་ནི་ཟུང་འཇུག་སྟེ་རང་བཞིན་གྱི་འོད་གསལ་ངོས་ཟིན་པ་དང་།རང་ནུས
སྣང་གསུམ་གྱི་འོད་གསལ་རང་རིག་ཙམ་མངོན་དུ་བྱས་པ་སྟེ།དང་པོ་ནི་རང་གི་ངོ་བོ་ཆོས་ཉིད་ཇི་ལྟ་བས་བསུ་ལ།གཉིས་པ་ནི་ཐིག་ལེར་བཅས་མི་ཤིགས་པའི་ཐིག་ལེ་དང་ཚོགས་པ་གཅིག་པའི་ཉམས་ཀྱི་འོད་གསལ་གྱིས་བསུའོ།།བཅུ་གཉིས
མཐའ་ཡི་ཚིག་གི་དོན།།ཡུལ་ཡུལ་ཅན་འདྲེས་པ་ལྔ་འབྱུང་བཞི།སྣང་གསུམ་ཐིམ་པས་བཅུ་གཉིས་ཞེས་བཤད་དོ།།མཐའི་ཆོག་གི་དོན་ནི།བཅུ་གཉིས་ཀྱི་མཐར་རང་བཞིན་འོད་གསལ་འཆར་བས་སོ།།རང་གིས་རྟག་ཏུ་གོམས་གྱུར
ནད་ལྷ་སྦྱངས་པའི་འོད་གསལ་ཏེ།།དེས་ནི་དངོས་གྲུབ་བདེ་བ་ཡིས།།འོད་གསལ་མ་བུ་འཕྲོད།རྒྱུ་དེ་དང་ཡེ་ཤེས་ཀྱི་རླུང་གི་རྐྱེན་གྱིས་དྲུག་པའི་སྒྱུ་ལུས་སུ་ལངས་ཏེ་དུས་ཀྱི་སར་བག་ཆགས་རིམ་གྱིས་སྦྱོང་བའི་ཕྱིར་ལུམ་དེ་ཉིད་ལ་གནས
ཏེ་བདེ་བ་ཆེན་པོའི་ས་རབ་ཏུ་དགའ་བ་ནས་ཡེ་ཤེས་ལྡན་གྱི་བར་དུ་སློབ་པ།རྡོ་རྗེ་འཛིན་པར་རང་ཉིད་འགྱུར།།རིལ་འཛིན་དང་རྗེས་གཞིག་གི་སྒྱུ་ལུ་སྟེ་འོད་གསལ་གྱི་མེས་སྦྱངས་ནས་ཟུང་དུ་འཇུག་པ་བཅུ་གསུམ་རྡོ་རྗེའི་ས་ཐོབ་པར་བྱེད་དོ།།
ཉམས་ཀྱི་འོད་གསལ་ཙམ་ལས་མངོན་དུ་བྱེད་མི་ནུས་པ་ནི་མ་དག་པའི་སྒྱུ་ལུས་སུ་ལྡང་ཞིང་།དེ་ཉམས་ཀྱི་འོད་གསལ་དུ་སྦྱངས་པས་རིག་པ་འཛིན་པ་མཁའ་སྤྱོད་ཀྱི་གནས་ཀྱི་འཇུའ་ལུས་པར་གྱུར་ནས་འོད་གསལ་དེ་ཉིད་རྟོགས་པའི
རྒྱུལ་འབད་པའི་ཕྱིར་སངས་རྒྱས་ཀྱི་ཞིང་རབ་འབྱམས་སུ་འགྲོའོ།།གསུམ་པ་སྐྱེངས་པ་ཐ་མ་སྣང་མུན་འོད་ཀྱི་བར་དོར་འཚང་རྒྱ་བ་ནི།སྐྱེ་བ་སྔ་མའི་ལུས་བོར་ཡང་།།སྔོན་བྱུང་སྲིད་པའི་ཤ་གཟུགས་ཅན།།ལས་ཀྱི་རྫུ་འཕྲུལ་ཤུགས

དང་ལྡན།།འོད་གསལ་གང་ཡང་བརྡ་མ་འཕྲོད་པས།བག་ཆགས་ཀྱི་སྔོན་དུས་ཀྱི་སྲིད་པའི་ཤུ་ཚུགས་སྲིད་པ་བར་མ་དོ་བསྒྲུབས་ཏེ་སྣང་མུན་འོད་ཀྱི་བར་དོར་འཁྱམས་པའི་དུས་དེར།སྔར་གྱི་གདུམས་ངག་དྲན་པའི་གནང
ཀྱིས་མངལ་སྒོ་དགག་པར་བྱ་སྟེ།བར་དོ་དེ་ཡི་མིག་སཱ་རུ།།ཐབས་དང་ཤེས་རབ་མཐོང་བ་ལ།།བླ་མ་དག་ཏུ་དམྱིགས་བྱས་ཏེ།།གསང་བའི་དབང་ནི་དྲན་བྱས་ནས།།མིགུ་སེར་ཞེ་སྡང་ཀུན་སྤུངས་ཏེ།།བདེ་བའམ་མི་རྟོག་པ་བསྒོམས་པས།།
ཡང་ན་སྔར་དུ་གང་བསྒོམས་པའི།།གོམས་པ་ཁྲིད་དེ་བསྒོམ་པར་བྱ།།དུས་སུ་དྲན་པར་གྱུར་ནས་ནི།།དྲང་པོའི་སྲིད་པ་ཁེགས་པར་འགྱུར།།དེ་ནས་བདུན་ཕྲག་དྲུག་གི་བར།།གོང་མྱ་བཞིན་དུ་གོམས་བྱས་ནས།།བཞི་བཅུ་རྩ་དགུ་འདས
པ་དང་།།འཁོར་བའི་སྲིད་པ་ཁེགས་པ་ཡིན།།ཞེས་པའོ།།དེ་ལྟར་སྒྱུ་མར་གནས་པ་ལ།།འོད་གསལ་བ་ཡིས་སྦྱངས་བྱས་ཏེ།།དེ་ལྟར་མ་དག་པའི་སྒྱུ་མར་གནས་པ་ཉིད།།ཉམས་ཀྱི་འོད་གསལ་གྱིས་སྦྱངས་པས་དག་པའི་སྒྱུ་ལུས་སམ་འཇའ
ལུས་སུ་སོང་།རྟེན་དེ་ལ་རང་བཞིན་གྱི་འོད་གསལ་རྟོགས་པའི་ཐབས་ལ་འབད་པས་འོད་གསལ་མཚན་ཉིད་པ་རྙེད་པ་ན་རིལ་འཛིན་དང་རྗེས་གཞག་གཉིས་ཀྱིས་སྒྱུ་ལུས་སུ་སྦྱངས་ནས།འོད་གསལ་བར་ནི་འཇུག་པར་འགྱུར་ཞེས་པ
ཐམས་ཅད་མཁྱེན་པའི་ཡེ་ཤེས་ལ་འཇུག་པ་ཐོབ་པར་འགྱུར་རོ།།དེ་ལྟ་བུའི་རིམ་གྱིས་པའི་ལམ་འདི་ནི་སྒྲ་བསྒྱུར་མར་པས་ཞིབ་མོར་འགྲེལ་པར་མཛད་པས་འདིར་མདོར་བསྡུས་ཏེ་གོ་བདེ་བར་བཤད་པ་ཡིན་ནོ།།།གསུམ
པ་བཤད་ཟིན་རྗེས་ཀྱི་བྱ་བ་ནི།དཔལ་རྡོ་རྗེ་འཆང་ཉིད་ཀྱིས་གསུངས་པ་གཙིགས་ཀྱི་རྒྱ་རིམ་པ་བདུན་གྱིས་བཏབ་པ་རྫོགས་སོ།།གསུང་བ་པོ་སངས་རྒྱས་ཀྱི་བཀའ་རྒྱས་བཏབ་པ་དང་གཅིག།སྡུད་པ་པོས་རྒྱས་བཏབ་པ་དང་གཉིས།།

ཌཱ་ཀཱི་མ་རྣམས་ཀྱི་སྐུ་གསུང་ཐུགས་ཀྱི་བཀའ་རྒྱས་བཏབ་པ་དང་ལཱུ།དེ་ནས་བླ་མ་རྣམས་ཀྱིས་བཀའ་རྒྱས་བཏབ་པ་དང་དྲུག།ཆོས་སྐྱོང་རྣམས་ཀྱིས་བསྲུང་བའི་རྒྱུས་བཏབ་པ་དང་བདུན་ནོ།།བླ་མ་ཏིལླི་པས་འོག་མིན་གྱི་གནས་ནས་སྤྱན་དྲངས
པྲ་ཞེས་པ་ནི།གཞུང་འདི་རྫོགས་པར་སྤྱན་འདྲེན་པ་པོ་ཡིན་པའི་ཕྱིར་དེ་སྐད་དུ་གསུངས་སོ།།ཇོ་བོ་ནཱ་རོ་པ་དང་།མར་པ་ཆོས་ཀྱི་བློ་གྲོས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།ལེགས་པར་སྦྱར་བའི་སྤྱད་ལས།བོད་ཀྱི་སྐད་དུ་བསྒྱུར
ཅིང་ཞུས་ཏེ་དག་པར་མཛད་པ་ནི།མཚོན་ཉི་ཟླ་ལས་ཀྱང་ཆེར་གྲགས་པའི་ལོ་པཎ་དེ་གཉིས་སོ།།བསྲེ་འཕོ་གནད་ཀྱི་མཚམས་སྦྱོར་གྱི་གཞུང་འདི་ཉིད་རྗེ་བཙུན་བཞད་པ་རྡོ་རྗེ་དང་།རས་ཆུང་ཞབས།ཅོག་རོ་བོན་སྟོན་གསུམ་གྱིས་གདམས
དདྲག་བརྗེད་ཀྱི་དོགས་ཡིག་རིས་སུ་བཏབ།འཚལ་གྱི་དོགས་ནས་བླ་མའི་མན་ངག་མེད་པས་སྨིག་མི་ཐུབ་པར་དཀྲུགས་ཏེ་བཞག་པས།དེང་སང་ཡང་རེ་རེ་ཙམ་གྱི་སྤྱོད་ཡུལ་ལས་ཀུན་གྱི་གླེགས་བམ་ཙམ་ལ་གུས་པར་བྱེད་པ་འདི་བྱུང་བྱ
ཡིན་ནོ།།འོན་ཀྱང་གྲུབ་པ་དེ་དག་གི་ཞལ་སྦྱིན་གྱི་ཡི་གེ་རིས་སུ་བཀོད་པ་ལ་ཞིབ་མོར་བརྟགས་ན་སྐྱུག་ཆད་མེད་པར་ཡང་ཤེས་པར་ནུས་ཏེ།བྱར་སྐབས་སུ་འགྲེལ་ཉོག་རྩོམ་པ་མྱང་པོས་གཞུང་འཁྲུགས་མ་ལ་དག་མ་དག་ཅི་རིགས་པ་བཟོས
འདུག་པ།བླ་མའི་ཞལ་ལས་རྙེད་པ་བཞིན་དུ།གནས་འདི་ལ་ཚིག་དང་དོན་གྱི་གཟུངས་ཐོབ་པའི་བཙུན་པ་པདྨ་དཀར་པོ་བདག་གིས་ཞུས་ཤིང་དག་པར་བྱས་ཏེ་འགྲེལ་བཤད་རྡོ་རྗེ་འཆང་གི་དགོངས་པ་གསལ་བར་བྱེད་པ་འདི་བརྩམས
སོམ་མཐའ་དྲུག་ཚུལ་བཞི་ཕྱི་ནང་གཞན་གསུམ་གྱི།།ཚིག་ཏུ་སྦས་པའི་གཏེར་རྣམས་མཐོང་འདོད་པ།།མན་ངག་མཐོན་མཐིང་དབྱིག་གོ་མིག་འདི་ཉིད།།ཐོབ་པ་ལས་ལོགས་ཐབས་གཞན་གཡོ་ཡོད།།རྡོ་རྗེ་འཆང་།

དགོངས་པའི་འཇིག་ཅེན་ཁམས།།མ་ལུས་གསལ་བྱེད་འགྲེལ་པའི་འོད་ཟེར་འདིས།།ནཱག་ཕྱོགས་ཀུ་མུ་ཏ་ལ་ཉམས་པ་དང་།།ཐར་འདོད་རྣམས་ལ་ནང་གི་ཉིན་བྱེད་སྦྱིན།།དངོས་པོའི་གནས་ལུགས་དྲི་མེད་ཟླ
བའི་ཤེལ།།བག་ཆགས་ཚོན་གྱི་རྗེས་སོང་འཁོར་བའི་མདུངས།།རྣམ་གྲོལ་དྲི་མུ་མེད་པའི་ཡོན་ཏན་དུ།།རིག་པ་ལས་གཞན་སྨིན་བྱེད་དབང་དེ་གང་།།སེམས་འཛིན་མི་གཡོའི་བསམོ་གཏན་བཏང་བའི་མཐར།།བཅོས་མ་བདུད
སྡེའི་དཔུང་ལས་རྒྱལ་བའི་མོད།།ཟུང་འཇུག་སངས་རྒྱས་ཐོབ་སྟེ་ཆོས་ཕུང་ནི།།སྟོང་ཕྲག་བརྒྱད་ཅུ་རྩ་བཞི་འབྱུང་ཁུངས་གཉེར།།ཕུབ་ཁམས་སྐྱེ་མཆེད་འཛམ་བུའི་འབྲས་བུ་ནི།།བསྐྱེད་རིམ་མ་དྲོས་ཀྲུང་དུ་ལྷུང་བའི་ཚེ།།དཀྱིལ་འཁོར།།
འཁོར་ལོའི་ནཱ་དིར་སོང་བའི་མདངས།།སྣང་གྲགས་ལྷ་སྔགས་གུར་ཀུམ་སྣང་བར་བསྒྱུར།།དུས་མོའི་ཁ་ནང་ཟླ་ཉིའི་དབུགས་ཐིམ་པས།།གཡུང་མོའི་ལུས་རྒྱས་གློག་མཚུངས་འགྱུ་བའི་སྲིད།།ཕུང་ཁམས་བཞུ་བའི་ཐབས་དང་རྗེས་ཆག
ཀྱི་བཟློས་གྲྭར་མཐའ་དྲེར་འཇའ་ལུས་མངལ་གྱི་སྤྲུལ།།མཁའ་འགྲོའི་གདོང་འདི་བཞིབས་པའི་སྦྲང་རྩིའི་རྒྱུན།།འཕོ་མེད་ཧཾ་ཡིག་ཚད་དཀྱིལ་རྩྭ་རླུང་སེམས།།བདེ་བའི་བུང་བ་ཡང་དྲུག་མཐུར་གཉིད་པ།།སྙིང་རྗེའི་བསེར་བུས་སད
དེ་སྐུ་བཞར་ལྡིང་།།རང་རིག་སྔགས་ཀྱིས་བཏབ་པའི་རླུང་གི་རྫས།།དྲུག་པའི་སྒྱུ་མར་གྲུབ་ལ་སྲིད་པ་གསུམ།།འགྲན་པའི་འཇའ་ཚོན་དེ་ཡང་རྣམ་རྟོག་གྲི།རྦ་རླཔས་རྩེ་མོས་སྤྲུལ་པས་ཅིལ་མཚོན།།དྲན་པའི་དེད་དཔོན་རྨི་ལམ་ཆུ་གཏེར
དུ་ང་ཆོས་ཀུན་གདེངས་ཅན་གྱིས་བཏུད་རྒྱུ་འཕྲུལ་གྱི།།ནོར་བུའི་བཅས་ཚིམ་གནས་ལུགས་རང་ཁྱིམ་ནས།།གཞན་ཕན་ཆར་དུ་འབེབས་པའི་དགའ་སྟོན་སྦྱོར།།ལས་ཆུང་མི་ཐུང་གྲུ་ཡི་སྲིད་པའི་ཁམས།།སྟོབས་ལྡན

བསྲུས་ཀྱང་མཉམ་གཞག་རྒན་པོའི་མདའ།།མ་བཟོད་མངོན་བྱང་འདམ་བུའི་ནགས་ཁྲོད་དུ།།རང་རིགས་སྡེ་དང་བཅས་པ་བརླག་པར་གྱུར།།བར་དོའི་ལས་སྣང་གཤེད་མའི་མདས་བསྣུན་པར།།ཁྲོས་པའི་བསམ་གཏན་གོམས་པའི་ཁུ
ནས་ནི།།སྤྲོས་པའི་འོད་གསྔལ་མེ་དེས་ཡིད་སྲུབ་ལུས།།བསྲེགས་ནས་དབུ་མར་སླར་ཡང་རོལ་པས་བྲེལ།།གོང་དུ་འཕོ་བའི་གོམ་པ་རེ་རེའི་ཁྱོན།།དཔག་མེད་སྐྱིད་པ་སྤྱོད་ཀྱང་སྒྱུ་ཡི་མཐུའ།།མ་རྙེད་རང་བཞིན་གྲནས་སུ་ངལ་བསོ་
བའི།།རྫུ་འཕྲུལ་ཅན་དེས་ཕྱི་ནས་རེ་དོགས་བསྒྱུར།།རྣམ་སྨིན་ལུས་ཀྱི་རླུང་སེམས་དགའ་ལྡན་བདག།སྒྱུ་འཕྲུལ་ལུས་ལ་ཞུགས་ནས་གང་འདོད་ཀྱི།།ངོ་མཚར་སྟོན་དེ་གོང་གིས་ཐོས་པ་ཡི།།རྣ་བ་དེས་ཀྱང་བདུད་རྩིའི་བཅུད་ལེན
གྲུབ།།དངོས་འཛིན་སྲོག་བཅུད་སྟོང་པའི་སོར་འཕྲེང་འཛིན།།རང་ཉིད་ཤེས་པའི་སྟོན་པས་རྗེས་བཟུང་བས།།བླང་དོར་མྱེད་པའི་སྒྱུ་མར་དགྲ་བཅོམ་དེ།།སྤོས་བྲལ་འཇམ་དབྱངས་ལས་ཀྱང་རྩོད་པ་རྒྱལ།།ཇི་སྲིད་འཁོར་བ་གནས་པ་དེ་
སྲིད་དུ།།ཟབ་མོའི་ལམ་འདི་འགྲོ་བའི་མིག་གྱུར་ནས།།མཆོག་ཏུ་འགྱུར་མེད་བདེ་བའི་ས་མཐོང་སྟེ།།ཟུང་འཇུག་ཆེན་པོའི་གོ་འཕང་འཇུག་གྱུར་ཅིག།གང་ཞིག་དབྱར་གྱི་ནགས་ལ་མྱུ་གུ་ལྟར།།ལམ་འདི་སྒོམ་པར་བྱེད་པའི་རྣལ་འབྱོར
པས།།སྲིད་པའི་ར་བ་འདི་ནི་རྟག་གང་སྟེ།།ཉན་བཤད་བསྒྲུབ་པའི་བྱ་བས་འཚོ་གྱུར་ཅིག།རྒྱལ་བའི་གཞུང་དོན་མཐའ་མི་འཚལ་བྱས་རྒྱ་ཆེ་ཧ་ཅང་ཟབ་པས་ཇི་བཞིན་བསྙད་བགྱིར་མི་ནུས་པས།།མཁས་དང་གྲུབ་པའི་བསྙེམས་པ་དང
བའང་བཤད་པའི་ལམ་དུ་བརྡེག་འཆོས་གྱུར་ན་ཉམ་ཆུང་བདག་གིས་ནི།།དོན་བཞིན་མ་ལགས་ཅུང་ཟད་བཤད་ན་མཁའ་འགྲོའི་དབང་མོ་རྣམས་ཀྱིས་བཟོད་པར་འོས་མོད་འོན་ཀྱང་འདིར།།བླ་མའི་ཞལ་སྦྱིན་བཞིན་བསྟན་ཉེས་པ

མེད་སྙམ་ཡུས་འདི་བདེན་པ་ཡེ་ཤེས་སྤྱན་གྱིས་གཟིགས་པར་འོས།།།སྭསྟི་རསྟུ།དེ་ལྟར་དཔལ་ནཱ་རོ་པའི་ཁྱད་ཆོས་རྡོ་རྗེ་འཆང་གི་དགོངས་པ་གསལ་བར་སྟོན་པ་སྙིང་པོ་དྲོན་གྱི་ཡང་སྙིང་།གདུལ་བྱ་སྤྲུལ་
བ་ཅན་རྣམ་པ་ཐམས་ཅད་མཁྱེན་པའི་སར་མྱུར་བ་ལས་ཀྱང་ཆེས་མྱུར་བ་ཉིད་དུ་བགྲོད་པའི་ལམ་མཆོག།བསྲེ་འཕོའི་འགྲེལ་པ་རྒྱས་པ་པདྨ་དཀར་པོས་མཛད་པ་འདི་ཉིད།ལུགས་གཉིས་ཆོས་ཀྱི་སྐྱོང་བའི་འདུན་ས་ཆེན་པོ་སྤུངས་ཐང་བདེ་ཆེན་པོ
བྲང་དུ།དཔལ་འབྲུག་པ་མཐུ་ཆེན་བདུད་འཇོམས་རྡོ་རྗེ་ངག་དབང་ཕྱོགས་ལས་རྣམ་པར་རྒྱལ་བའི་སྡེས་པར་དུ་བསྒྲུབས་པའི་ཡི་གེ་པ་དབང་འདུས་དང་པར་པ་བསྟན་འཛིན་རྒྱལ་མཚན་སློབ་བཅས་བཅུ་གསུམ་གྱིས་ལེགས་པར་འབད་པའི་དགེ་
བས་འགྲོ་རྣམས་བཅུ་གསུམ་རྡོ་རྗེ་འཛིན་པའི་གོ་འཕང་མྱུར་དུ་ཐོབ་པར་གྱུར་ཅིག།།ཨོཾ་ཡེ་དྷརྨྨ་ཧེ་ཏུ་པྲ་བྷཱ་ཝ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་ཝ་དཏ།ཏེ་ཥཱཉྩ་ཡོ་ནི་རོ་དྷ་ཨེ་ཝཾ་ཝཱ་དཱི་མ་ཧཱ་ཤྲ་མ་ཎཿསྭཱ་ཧཱ།